Stormweer dié naweek verwagArgieffoto (Foto: HubertRams, Pixabay) Die Suid-Afrikaanse Weerdiens het gewaarsku dat stormweer dié naweek oor groot dele van die land verwag word. In sommige gebiede kan dit gepaardgaan met hewige reënval, hael, skadelike stormsterk winde en kitsvloede. Die weerdiens sê in ŉ verklaring die stormweer sal van vandag tot Sondag op verskillende plekke in die land voorkom. Dit sluit in die noordoostelike Vrystaat, weste van KwaZulu-Natal, Gauteng, Mpumalanga en Limpopo. “Die risiko vir erge storms is die hoogste oor die Mpumalanga Hoëveld en die suide van Limpopo Vrydag, waarna dit Saterdag in ŉ westelike rigting sal versprei.” Die weerdiens waarsku dat die stormweer sterk genoeg sal wees om informele strukture te beskadig. “Daar word dus aanbeveel dat ekstra voorsorg getref word wanneer tydelike strukture dié naweek opgerig word vir kieserregistrasiedoeleindes.” Koel weer word Saterdag oor die Oos-Kaap, KwaZulu-Natal en die Hoëveld van Mpumalanga verwag, wat teen Sondag na verwagting na Gauteng en Limpopo sal versprei. Die res van die land kan sonnige weer te wagte wees met baie warm weer oor die sentrale en westelike gedeeltes van die land. Die weerdiens het die volgende voorsorgmaatreëls aanbeveel vir mense wat die naweek in gebiede gaan wees wat deur die stormweer geraak word: